ועדת הכנסת, כנסת 19, פרוטוקול מספר 25, 2013-07-01 10:00

צחי הנגבי: רבותיי, אנחנו פותחים את ישיבת ועדת הכנסת.

צחי הנגבי: על סדר יומנו יהיו שני נושאים.

צחי הנגבי: את הראשון, על פי בקשה של יו"ר הקואליציה וחבר הכנסת הרצוג, אנחנו דוחים למועד אחר, כי נדרשת עליו עבודת הכנה.

צחי הנגבי: מדובר על הנושא: הקמת ועדה משותפת לוועדת החוץ והביטחון ולוועדת החוקה, חוק ומשפט, בהתאם לחוק שירות ביטחון, לצורך אישור תקנות (סדרי הדין בוועדה לבחינת פטור מטעמי הכרה דתית והרכבה).

צחי הנגבי: זה לא יידון היום.

צחי הנגבי: <<2.

צחי הנגבי: הצעה לסדר-היום בנושא: ועדת פרי והשוויון בנטל, של חברי הכנסת אראל מרגלית, אחמד טיבי, משה זלמן פייגלין, משה גפני, בועז טופורובסקי, יעקב מרגי – קביעת ועדה לדיון>>

צחי הנגבי: נשאר לנו לקבוע ועדות לדיון בהצעות לסדר-היום הבאות: 1.

צחי הנגבי: ועדת פרי והשוויון בנטל; 2.

צחי הנגבי: המגעים המדיניים מתעלמים ממאבק הפליטים היהודים יוצאי ארצות ערב להכרה ולפיצויים.

צחי הנגבי: לגבי הנושא הראשון, ההצעה הייתה להעביר את הנושא לדיון בוועדת החוץ והביטחון או לוועדת הטכנולוגיה.

צחי הנגבי: ארבל, יש לכם עמדה?

<ארבל אסטרחן: ועדת המדע והטכנולוגיה לא נראית לנו מתאימה.

צחי הנגבי: בסדר גמור.

אורי מקלב: השאלה אם ועדת החוץ והביטחון מעוניינת לדון בזה.

אורי מקלב: הרי זה לא סתם הגיע לכאן.

צחי הנגבי: אנחנו נעביר להם את זה, כי זה באופן טבעי מתלבש עליהם.

צחי הנגבי: אם הם לא ירצו אז נחזיר את זה לכאן.

<ארבל אסטרחן: ועדת החוץ והביטחון עסקה בנושא הזה - - -

צחי הנגבי: עסקה שנים על גבי שנים.

צחי הנגבי: זה לא טבעי להעביר נושא.

אורי מקלב: יש לי הרגשה שהם לא מעוניינים, אול זה נטל עליהם.

צחי הנגבי: אם זה נטל עליהם, אז אנחנו נדאג לשוויון בנטל.

צחי הנגבי: אבל כרגע הם מעוניינים.

אורי מקלב: אז אולי צריך לקבל כבר עכשיו החלטה שאם לא - - -

צחי הנגבי: לא, נקבל כרגע את ההחלטה הטבעית.

צחי הנגבי: אם ההחלטה הטבעית לא תוכל להתבצע, נשמח שאדוני יעלה את זה לדיון.

אורי מקלב: אני מודה לך.

צחי הנגבי: תודה.

צחי הנגבי: מי בעד להעביר לוועדת החוץ והביטחון את ההצעה לסדר-היום בנושא ועדת פרי?

צחי הנגבי: הצבעה בעד ההצעה – פה אחד ההצעה נתקבלה.

צחי הנגבי: <<3.

צחי הנגבי: הצעה לסדר-היום בנושא: המגעים המדיניים מתעלמים ממאבק הפליטים היהודים יוצאי ארצות ערב להכרה ולפיצויים, חרף חוק המחייב לדון בנושא בכל משא ומתן לשלום בינינו לשכנינו, של חה"כ נסים זאב – קביעת ועדה לדיון>>

צחי הנגבי: הנושא האחר הוא הצעה לסדר-היום בנושא: המגעים המדיניים מתעלמים ממאבק הפליטים היהודים יוצאי ארצות ערב להכרה ולפיצויים.

צחי הנגבי: חבר הכנסת נסים זאב הציע את זה.

צחי הנגבי: הייתה הצעה להעביר את הנושא או לוועדת העלייה, הקליטה והתפוצות, או לוועדת החוץ והביטחון, או לוועדה משותפת.

צחי הנגבי: נסים זאב מבקש להעביר את הנושא לוועדה משותפת של ועדת העלייה, הקליטה והתפוצות, וועדת החוץ והביטחון, או לוועדת.

צחי הנגבי: .. בקיצור, נראה לי שהדבר הנכון לעשות הוא להעביר את זה לוועדת העלייה, הקליטה והתפוצות.

מאיר שטרית: יש להם זמן.

אברהם מיכאלי: לגבי הזמן הוא צודק, אדוני היושב-ראש, אבל מצד שני הנושא הוא פרופר יחסי חוץ.

צחי הנגבי: אנחנו ממעטים להקים ועדות משותפות - - -

אברהם מיכאלי: לא משותפת.

אברהם מיכאלי: שיהיה ועדת החוץ והביטחון.

צחי הנגבי: אבל המציע, ממפלגתך, רוצה - - -

מאיר שטרית: לדעתי עדיף ועדת העלייה והקליטה.

אורי מקלב: אין לה סמכות, היא לא יכולה לעשות שום דבר.

אברהם מיכאלי: אין לה סמכות.

אברהם מיכאלי: אדוני היושב-ראש, לגבי הבקשה של נסים זאב – חוץ וביטחון לבד מספיקה, לא צריך להקים ועדה משותפת.

צחי הנגבי: לא, אתה טועה.

אברהם מיכאלי: מה, הוא הגיש מכתב מנומק?

צחי הנגבי: כן.

אברהם מיכאלי: אולי הוא שכח להגיד לי.

צחי הנגבי: בכל מקרה, הוא ביקש.

צחי הנגבי: הוא אפילו כותב שהעדיפות היא "כמובן ועדת העלייה".

צחי הנגבי: אז נעביר בשלב הזה.

צחי הנגבי: אם הוא יחזור בו - - -

מאיר שטרית: כמי שטיפל בסוגיה הזאת כשר משפטים.

מאיר שטרית: ..

מאיר שטרית: כשר המשפטים הקמתי את היחידה במשרד המשפטים לרישום של זכויות של פליטים יוצאי ארצות ערב, בארץ ובעולם.

מאיר שטרית: הוקצה לזה תקציב.

מאיר שטרית: פעמיים.

מאיר שטרית: לכן הדבר הזה קיבל ביטוי.

מאיר שטרית: אני חושב שדווקא ועדת העלייה והקליטה יכולה להקדיש זמן לנושא, לברר מה עושים היום במשרד המשפטים - - -

אברהם מיכאלי: מאיר, אני חבר בוועדת העלייה, ואני מאוד ארצה שזה יהיה שם.

צחי הנגבי: אז גם על דעתך אנחנו נעביר את - - -

אברהם מיכאלי: לא, אם נסים זאב ויתר על - - -

צחי הנגבי: הוא כתב לנו.

אברהם מיכאלי: הוא אמר לי: תדרוש חוץ וביטחון.

צחי הנגבי: אם הוא ירצה, שידבר איתי.

צחי הנגבי: אנחנו נשמע בקשב רב את דבריו – ונסרב לבקשתו.

צחי הנגבי: אנחנו נצביע.

צחי הנגבי: מי בעד?

צחי הנגבי: מי נגד?

צחי הנגבי: הצבעה בעד ההצעה – פה אחד ההצעה נתקבלה.

צחי הנגבי: תודה לכם, הישיבה נעולה.